google/wiki40b huggingface dataset:
Διοργανώσεις Ε.Π.Σ. Μακεδονίας 2018–19

Α1 Κατηγορία

Η κορυφαία κατηγορία της Ε.Π.Σ.Μ. διεξάγεται με τη συμμετοχή 16 συλλόγων σε έναν όμιλο και με τη μορφή πρωταθλήματος διπλών αγώνων. Η 2η θέση  κρίνεται σε αγώνες κατάταξης (Play Off) μεταξύ των ομάδων που τερμάτισαν από την 2η εως 5η θέση. Στην Α΄ κατηγορία υποβιβάζονται συνολικά 6 ομάδες, οι 3 τελευταίες (14η-16η θέση) της κανονικής διάρκειας και 3 ακόμη που προκύπτουν από αγώνες κατάταξης (Play Out) που συμμετέχουν οι 6 ομάδες που τερμάτισαν από την 8η ως την 13η θέση.
Πρωταθλήτρια για την περίοδο 2018-19 ήταν ο Ποσειδώνας Μηχανιώνας και τη 2η θέση κατέλαβε ο Θερμαϊκός Θέρμης.

Play Out

Κανονιέρηδες - ΠΑΕ τερψιθέας-Ευαγγελίστριας 3-2
Μακεδονικός Γέφυρας - Αξιός Ανατολικού : δεν έγινε λόγω διαφοράς μεγαλύτερης των 10 βαθμών

Play Out

Μακεδονικός Ασκού - Ακρίτες Συκεών 2-2 (3-2 πεν)
ΑΣ Νεάπολης - ΑΕ Ελπιδα Τούμπας : δεν έγινε λόγω διαφοράς μεγαλύτερης των 10 βαθμών

Play Out

Αναγέννηση Ρυσίου - ΠΑΟ Διοικητηρίου 3-2 (παράταση)
Νίκη Μεσημερίου - Νίκη Κερασιάς : δεν έγινε λόγω διαφοράς μεγαλύτερης των 10 βαθμών

Γ΄ Κατηγορία

Στην Γ΄ κατηγορία την περίοδο 2018-19 συμμετέχουν 31 συνολικά ομάδες που χωρίστηκαν σε 4 ομίλους. Συνολικά 9 ομάδες προβιβάζονται στη Β, οι πρωταθλήτριες και δευτεραθλήτριες κάθε ομίλου, και η τρίτη από τον 4ο όμιλο. Οι πρωταθλητές αναδεικνύονται στην κανονική περίοδο ενώ οι θέσεις 2-5 σε κάθε όμιλο κρίνονται μέσω αγώνων κατάταξης μεταξύ των ομάδων που τερματίζουν στη 2η-5η θέση. Η κατάταξη σε κάθε όμιλο ήταν ως εξής:
Σκιά

Γενικά

Στο χώρο της κυρίως σκιάς αποκλείεται τελείως ο φωτισμός, ενώ στην παρασκιά που φαντάζει να πλαισιώνει εξωτερικά τη σκιά διερχόμενες ένα μέρος των ακτίνων ο χώρος αυτής φωτίζεται μερικώς. Το μέγεθος, σε έκταση της σκιάς ή της παρασκιάς εξαρτάται από το μέγεθος της φωτεινής πηγής και την απόστασή της από το εμπόδιο σώμα. Όσο μικρότερη είναι η πηγή φωτισμού προς το εμπόδιο, τόσο μεγαλύτερη είναι η σκιά αποκλειόμενης σχεδόν της ύπαρξης παρασκιάς. Αντίθετα όσο μεγαλύτερη είναι η πηγή ως προς το μέγεθος του εμποδίου, τόσο μικρότερη είναι η σκιά και βεβαίως μεγαλύτερη, σε εξάπλωση, η παρασκιά.
Όταν η φωτεινή πηγή είναι σημειακή, δηλαδή αμελητέων διαστάσεων σε σχέση με την απόσταση και των διαστάσεων του αδιαφανούς σώματος (εμποδίου), τα όρια της φωτεινής περιοχής κι εκείνης της σκιάς, είναι έντονα φανερά και απότομα. Αντίθετα αυτά είναι ασαφή και βαθμιαία μεταβατικά. Η μεταβατική αυτή περιοχή είναι η παρασκιά.

Λαογραφία

Η Σκιά σε λαογραφικές δοξασίες πολλές φορές λαμβάνει άυλη υπόσταση, ως υπερφυσικό ον, φάντασμα, αερικό, καθώς και ως μεταθανάτια επιβίωση ανθρώπου, ή της ψυχής του. Όλα αυτά προέρχονται από την έλλειψη ικανότητας ερμηνείας του φαινομένου της σκιάς κάτω βέβαια από την κυριαρχία του φόβου και ίσως της μοναξιάς στη διάρκεια της νύκτας, εξ ου και το ρήμα σκιάζομαι (=φοβάμαι). Ο Μέγας Αλέξανδρος, προκειμένου να εκπαιδεύσει το άγριο άλογό του,, το γύριζε προς τον Ήλιο για να μη βλέπει τη σκιά του τη στιγμή που το ίππευε και να σκιάζεται!
Χαρακτηριστικές ήταν οι ιστορίες της ελληνικής υπαίθρου με τον Αράπη που έβλεπαν τις κρύες νύκτες του Χειμώνα όσοι κάθονταν μπροστά στο αναμμένο τζάκι, όταν από κάποιο ξαφνικό θόρυβο γύριζαν πίσω τους κι έβλεπαν στον τοίχο ένα θεόρατο "αράπη" να τους κοιτάζει κατάματα!
Κάποτε στη Νάξο ένας παπάς πηγαίνοντας νύκτα με το μουλάρι του από τη Μονή στη Κεραμωτή θα πέρναγε αναγκαστικά από κάποιο σημείο που πίστευαν ότι βγαίναν σατανάδες κι έπιαναν το χορό. Πλησιάζοντας στο σημείο εκείνο ο παπάς άρχισε ν΄ ακούει τις φωνές και τα σφυρίγματά τους ενώ συγχρόνως έβλεπε το μουλάρι του όλο και να ψηλώνει, και τα πόδια του ζώου να ξεπερνούν σε ύψος τους μεσαιωνικούς πύργους της περιοχής! Μόλις όμως έφθασε κοντά στο Σταυρό Κεραμωτής και είχε για 12η φορά επαναλάβει το "Πάτερ Ημών", ακαριαία σταμάτησαν ν΄ ακούγονται τα γέλια των σατανάδων και το μουλάρι ξαναβρήκε το φυσικό του ύψος. Ήταν ακριβώς το σημείο του δρόμου που γύριζε προς το χωριό κι ο παπάς έβλεπε πλέον μπροστά του τ΄ ολόγιομο φεγγάρι.

Εκφράσεις

Συνηθέστερες δημώδεις εκφράσεις περί της σκιάς είναι: "Έχει γίνει σκιά από την πείνα", (για πολύ αδύνατους), "έγινε σκιά του" σε υπέρμετρο προστατευτισμό, "φοβάται τη σκιά του" σε υπερβολικό φόβο,
Λίμνη Τσέλιε

Η Λίμνη Τσέλιε (σερβικά : Бело) είναι τεχνητή λίμνη της νότιας Σερβίας στην περιφέρεια Ρασίνσκι.
Η λίμνη δημιουργήθηκε το 1972 με κατασκευή φράγματος στο φαράγγι Ζλατάρσκε του ποταμού Ρασίνα. Το φράγμα είναι ύψους 55 μέτρων και η πλήρωση της δεξαμενής ολοκληρώθηκε το 1979. Κατά τη διάρκεια της πλήρωσης της δεξαμενής διαπιστώθηκε ότι το νερό είναι υψηλής ποιότητας και θεωρείται δυνατή η ύδρευση του Κρούσεβατς. Η επιφάνεια της λίμνης είναι από 3,5 τετραγωνικά χλμ έως 5 τετραγωνικά χλμ, ενώ η περιοχή της λεκάνης απορροής είναι 598 τετραγωνικά χλμ. Μέση ετήσια ροή του φράγματος στον ποταμό Ρασίνε είναι 6,13 κυβικά μέτρα ανά δευτερόλεπτο. Στην λεκάνη της λίμνης έχουν συσσωρεύσει 51,5 εκατ. κυβικά μέτρα νερού που χρησιμοποιείται για άρδευση της γης και του ύδρευσης του Κρούσεβατς . Το μέσο βάθος είναι περίπου 12 μέτρα, ενώ το μέγιστο πλάτος της λίμνης 45 μέτρα. Η διαφάνεια του νερού το καλοκαίρι είναι μέχρι 4 μέτρα.
Η λίμνη έχει 8 είδη ψαριών, πολλά ερπετά, αμφίβια, 117 είδη πουλιών και 278 είδη φυτών.
Φίλιππος Α΄ του Μπάντεν

Βιογραφία

Ήταν ο πέμπτος γιος του Χριστοφόρου Α΄ μαργράβου του Μπάντεν-Μπάντεν και της Οττιλίας, κόρης του Φιλίππου Β΄ του Κατσενελνμπόγκεν.
Το 1533 απεβίωσε και τάφηκε στο Μπάντεν-Μπάντεν σε ηλικία 54 ετών. Τον διαδέχθηκε ο νεότερος αδελφός του Ερνέστος.
Πατριωτική Ριζοσπαστική Ένωση

Ιστορικό

Η Πατριωτική Ριζοσπαστική Ένωση ιδρύθηκε στις 22 Ιουνίου 2018, από τον ευρωβουλευτή Ελευθέριο Συναδινό, ο οποίος είχε αποχωρήσει από τη Χρυσή Αυγή, παραμένοντας ανεξάρτητος.
Η ίδρυση του κόμματος ανακοινώθηκε από τη Θεσσαλονίκη, σε ειδική εκδήλωση, στην οποία συμμετείχαν, μεταξύ άλλων, ο ανεξάρτητος, προερχόμενος από τη Χρυσή Αυγή, βουλευτής Μεσσηνίας Δημήτρης Κουκούτσης και οι πρώην βουλευτές Δέσποινα Σβερώνη και Συμεών Κουμπάνης. Συμμετείχαν επίσης αντιπροσωπείες από την Πατριωτική Ρομφαία Νίκης, την Ελεύθερη Πατρίδα και το Ριζοσπαστικό Εθνικό Συναγερμό, που συνεργάζονται με την ΠΑΤ.ΡΙ.Ε., και από το Σύνδεσμο Εθνικής Ενότητας.
Το κόμμα ενισχύθηκε περαιτέρω με την προσχώρηση μελών που παραιτήθηκαν από τη Χρυσή Αυγή, ενώ προσχώρησε και ο πολιτικός σχηματισμός Θεσμός. Ωστόσο, τον Οκτώβριο, η Ελεύθερη Πατρίδα αποφάσισε να μη συνεχίσει τη συνεργασία της με την ΠΑΤ.ΡΙ.Ε..
Τον ίδιο μήνα, ανακοινώθηκε η προσχώρηση του Συνδέσμου Εθνικής Ενότητας στην ΠΑΤ.ΡΙ.Ε., ωστόσο, η Κεντρική Επιτροπή του Συνδέσμου, δεν ενέκρινε τη συνεργασία. Αυτή η εξέλιξη είχε ως αποτέλεσμα την αποχώρηση πολλών στελεχών, κυρίως από τη Βόρεια Ελλάδα, μεταξύ αυτών και του Γενικού Γραμματέα του κόμματος, τα οποία εντάχθηκαν στην ΠΑΤ.ΡΙ.Ε..
Το Φεβρουάριο του 2019 συνενώθηκαν με τα κόμματα Πατριωτική Ρομφαία Νίκης, Λαϊκή Ελληνική Πατριωτική Ένωση, Σπαρτιάτες, Κόμμα Ελλήνων Δανειοληπτών και Ελληνική Κοσμοκρατορία.
Στις 18 Οκτωβρίου 2018, ανακοινώθηκε η στήριξη της υποψηφιότητας του Γιάννη Κουριαννίδη για τον Δήμο της Θεσσαλονίκης. Στις 23 Απριλίου 2019 ανακοινώθηκε η κοινή κάθοδος της ΠΑΤ.ΡΙ.Ε. με τον ΛΑ.Ο.Σ. στις ευρωεκλογές της 26ης Μαΐου.
Παναγιώτης Κάλας

Βιογραφικά στοιχεία

Ο Παναγιώτης Κάλας ή Τσοπανάκος γεννήθηκε στην Δημητσάνα το 1789. Η καταγωγή του ήταν από την επαρχία Καρύταινας. Κατά την επανάσταση δεν μπορούσε να κρατήσει όπλο λόγω σοβαρής σωματικής αδυναμίας επειδή ήταν καμπούρης, κοντός και στραβοπόδης. Αν και ανάπηρος είχε μεγάλο ζήλο για τον αγώνα και γι'αυτό χρησίμευε στα στρατόπεδα και στις πολιορκίες τρέχοντας και εμψυχώνοντας τους στρατιώτες. Έγραφε δε και στίχους επαινετικούς στους στρατηγούς και τους καπεταναίους και τον λέγανε «ποιητή της επαναστάσεως». Αγαπούσε πολύ να βλέπει τον στρατηγό Νικήτα Σταματελόπουλο και όπου και αν πήγαινε κει έστεκε, τους στίχους που έγραφε τους απήγγειλε πρώτα σ' αυτόν, και μετά πήγαινε και στους άλλους και τους έψελνε. Βρέθηκε σε μία μάχη, στην οποία ο στρατηγός Νοταράς νίκησε και οι στρατιώτες του πήραν πολλά λάφυρα και ζώα, ο Τσοπανάκος πήρε ένα άλογο το οποίο του χάρισε ο Νικήτας για να το έχει να πηγαίνει καβάλα και να μην κουράζεται. Ο Τσοπανάκος όμως, επειδή δεν είχε λεφτά για να το ταΐζει του έστειλε αυτό το γράμμα:
Το δώρο σου Νικηταρά, άλογο χωρίς νουρά,

ή μου στέλνεις και κριθάρι, ή σου στέλνω το τομάρι.
— Τσοπανάκος
Η Πελοποννησιακή Γερουσία τον πλήρωνε τα έξοδά του.
Πέθανε όταν θέλησε να πάει στην Δημητσάνα την πατρίδα του καβάλα με το νέο άλογο. Ο Φωτάκος αναφέρει ότι στον δρόμο συνάντησε κορομηλιές που είχαν κορόμηλα και έφαγε πολλά και πέθανε.
Σαπρόφυτα

Σαπρόφυτα ή Σαπρότροφα χαρακτηρίζονται γενικά πάσης φύσεως μικροοργανισμοί ή φυτά που λαμβάνουν την τροφή τους (οργανικές ενώσεις) από νεκρούς ή θνήσκοντες ιστούς σε μορφή διαλύματος. Η σημασία αυτών των οργανισμών είναι πολύ μεγάλη όσον αφορά στη διάσπαση της νεκρικής οργανικής ύλης.
Ανάλογα με τον τρόπο λήψης - δημιουργίας των οργανικών ενώσεων, οι ζωντανοί οργανισμοί χωρίζονται σε δύο κατηγορίες: αυτότροφοι οργανισμοί και ετερότροφοι οργανισμοί. Στους αυτότροφους οργανισμούς ανήκουν όλα τα πράσινα φυτά. Όσα φυτά δηλαδή περιέχουν χλωροφύλλη. Αυτοί συνθέτουν από μόνοι τους τις οργανικές ενώσεις με την βοήθεια του διοξειδίου του άνθρακα, του νερού και του φωτός. Στους ετερότροφους οργανισμούς ανήκουν, αντίθετα, όλα τα μη πράσινα φυτά και τα ζώα.
Οι ετερότροφοι οργανισμοί λαμβάνουν έτοιμες τις οργανικές ενώσεις από άλλους ζωντανούς οργανισμούς (παράσιτα) ή από νεκρούς ιστούς (σαπρόφυτα) ή απλώς καταναλώνουν άλλους οργανισμούς ως τροφή. Τα σαπρόφυτα διαχωρίζονται, ανάλογα με τον τρόπο λήψης των οργανικών ενώσεων, σε υποχρεωτικά σαπρόφυτα και σε προαιρετικά σαπρόφυτα Στην πρώτη περίπτωση γίνεται λόγος για σαπρόφυτα που λαμβάνουν τις οργανικές ενώσεις αποκλειστικά από νεκρούς ιστούς. Στην πλειοψηφία τους είναι ωφέλιμοι μικροοργανισμοί γιατί εκτός του ότι βοηθούν στην γονιμότητα του εδάφους (διασπούν τις οργανικές ουσίες, φυτικές και ζωικές), χρησιμοποιούνται στην παρασκευή φαρμάκων, οργανικών οξέων, αλκοολών.
Ορισμένα όμως υποχρεωτικά σαπρόφυτα είναι παθογόνοι παράγοντες και είναι αυτά που είναι υπεύθυνα για τις σήψεις γεωργικών προϊόντων, του ξύλου κ.α. Τα προαιρετικά σαπρόφυτα είναι ουσιαστικά κάποια παράσιτα τα οποία όμως στην διάρκεια του κύκλου ζωής τους μπορούν να ζήσουν για κάποιο διάστημα σαπροφυτικά.
Σωτήρ Αχαΐας

Γενικά στοιχεία

Πρόκειται για σχετικά καινούριο οικισμό καθώς αναγνωρίστηκε ως τέτοιος με την ονομασία «Ρούβαλη» στις 19/03/1961, όταν και προσαρτήθηκε στον τότε Δήμο Αιγίου ακολουθώντας έκτοτε όλες τις διοικητικές μεταβολές του. Με το ΦΕΚ 145Α της 13/09/1962 μετονομάστηκε από Ρούβαλη σε Σωτήρ.
NGC 185

Ιστορικό

Ο Ουίλιαμ Χέρσελ ανακάλυψε τον NGC 185 στις 30 Νοεμβρίου 1787, και το καταχώρησε στον κατάλογό του ως H II.707. Ο Τζον Χέρσελ παρατήρησε τον γαλαξία ξανά το 1833, και τον καταλογογράφησε ως h 35 και το 1864 ως GC 90 στον γενικό του κατάλογο νεφελωμάτων και σμηνών. Ο πρώτος που φωτογράφησε τον γαλαξία ήταν ο Τζέιμς Έντουαρτ Κέλερ ανάμεσα στο 1898 και 1900 από αστεροσκοπείο Λικ. Ο Βάλτερ Μπάαντε αναγνώρισε τον NGC 185, μαζί με τον γειτονικό NGC 147, ως μέλη της τοπικής ομάδας γαλαξιών, τον κατάφερε να τον αναλύσει σε άστρα με τον τηλεσκόπιο τον 100 ιντσών του αστεροσκοπείου του όρους Γουίλσον.

Απόσταση

Τουλάχιστον δύο τεχνικές έχουν χρησιμοποιηθεί για να μετρηθεί η απόσταση του NGC 185. Με βάση την μεταβολή της επιφανειακής φωτεινότητας η απόσταση υπολογίστηκε σε 2,08 ± 0,15 Mly (640 ± 50 kpc). Επίσης, με βάση τη μέθοδο του κλάδου των ερυθρών γιγάντων η απόστασή του υπολογίστηκε σε 2,05 ± 0,13 Mly (630 ± 40 kpc).
Ερρίκος Γ΄ του Νασσάου-Ντίλενμπουργκ

Βιογραφία

Γεννήθηκε στο Ζήγκεν και ήταν ο πρωτότοκος γιος του Ιωάννη Ε΄ κόμη του Νασσάου-Ντίλενμπουργκ και της Ελισάβετ, κόρης του Ερρίκου Γ΄ λαντγκράβου της Άνω Έσσης.
Το 1499 ο θείος του Ένγκελμπερτ Β΄ κόμης του Νασσάου-Ντίλενμπουργκ ήταν κύριος της Μπρέντα και κυβερνήτης των Κάτων Χωρών, ως αντιπρόσωπος των Αψβούργων και τον κάλεσε κοντά του. Από εκεί συνόδευσε τον Φίλιππο Α΄ των Αψβούργων και τη σύζυγό του Ιωάννα Τραστάμαρα στο ταξίδι τους στην Καστίλη (1501-03) για να αναλάβουν το βασίλειο.

Στην Ισπανία

Το 1504 απεβίωσε ο θείος του και τον διαδέχθηκε. Το επόμενο έτος χρίστηκε ιππότης του Τάγματος του Χρυσόμαλλου Δέρατος. Το 1505-06 μετέβη στην Ισπανία και έγινε ο έμπιστος του Καρόλου Α΄ της Ισπανίας, Καγκελάριός του (1510) και Υπέρ-Καγκελάριος (1521). Ήταν παρών στην στέψη του ως βασιλιά της Γερμανίας (ως Κάρολος Ε΄) στη Μπολόνια το 1530. Ήταν μέλος του Ιδιωτικού Συμβουλίου του Καρόλου Α΄ και της αδελφής αυτού Μαργαρίτας. Ήταν κυβερνήτης (stadtholder) της Ολλανδίας και της Ζηλανδίας (1515-21). Ξαναπήγε στην Ισπανία το 1522-30 με τον Κάρολο Α΄ και το 1533-34 με τη δική οικογένειά του.

Στρατιωτικός διοικητής

Υπηρέτησε ως σημαντικός στρατιωτικός διοικητής των Κάτω Χωρών και υπεράσπισε τη Βραβάνδη. Ήταν γενικός διοικητής στον πόλεμο εναντίον του Γκέλντερς (1511-13) και μαζί με τον Μαξιμιλιανό Α΄ πολέμησε τη Γαλλία (ως το 1514), συμμετέχοντας στη μάχη του Γκίνεγκεϊτ (1513). Νίκησε τη Μαύρη Ομάδα του Καρόλου Β΄ δούκα του Γκέλντερς (1516-21) και τον Ρόμπερτ φαν ντερ Μαρκ (1521). Όταν ο Φραγκίσκος Α΄ της Γαλλίας εισέβαλε στο Αινώ, τον απώθησε και κατέλαβε το Τουρναί.

Πεποιθήσεις

Το 1530 στη Συνέλευση (Diet) στο Άουγκσμπουργκ δεν αντιτέθηκε στη Μεταρρύθμιση του Λουθήρου, μετά ακολούθησε αφοσιωμένα τον Κάρολο Ε΄. Δεν επικρότησε τον νεότερο αδελφό του Γουλιέλμο Α΄ που έγινε Προτεστάντης, όμως τον υποστήριξε. 
Στα ταξίδια του στην Ισπανία και την Ιταλία εντυπωσιάστηκε από την Αναγέννηση στην Τέχνη. Ανέθεσε στον αρχιτέκτονα Tομάσο-Βιντσίντορ ντα Μπολόνια να ξανακτίσει το κάστρο του της Μπρέντα σε Αναγεννησιακό ρυθμό το 1536, ένα από τα πρώτα δείγματα βόρεια των Άλπεων. Είχε πολλά ενδιαφέροντα και ο Έρασμος τον θεωρούσε "Πλατωνικό φίλο της Επιστήμης".

Το τέλος

Ο Κάρολος Ε΄ θέλοντας να αναμείξει τους ευγενείς των Κάτω Χωρών με αυτούς της Ισπανίας, τον ενθάρρυνε να νυμφευτεί (ως 3η σύζυγο) τη Μενθία δε Μεντόθα. Ωστόσο οι Ισπανοί τον θεωρούσαν φωνακλά και βάρβαρο, Γερμανό ξένο. Απεβίωσε το 1538 και τάφηκε κάτω από το μνημείο, που είχε ανεγείρει για τον θείο του στη Μεγάλη Εκκλησία της Μπρέντα. Τον διαδέχθηκε ο μόνος γιος του Ρενέ, που σφαγιάστηκε σε μάχη 6 έτη μετά.
Φυσικό Καταφύγιο Τέιτσι

Το Φυσικό Καταφύγιο Τέιτσι (λετονικά: Teiču dabas rezervāts‎) βρίσκεται στην ανατολική Λετονία. Εκτείνεται σε μέρος των δήμων Μαντόνα, Βαρακλάνι και Κρούστπιλς.

Ιστορία

Το καταφύγιο δημιουργήθηκε το 1982. Σκοπός του είναι να προστατεύσει τον φερώνυμο βάλτο, έναν από τους μεγαλύτερους στη Λετονία και τις χώρες της Βαλτικής. Το προστατευόμενο φυσικό καταφύγιο καλύπτει έκταση 48.870 στρεμμάτων, από τα οποία τα 33.810 στρέμματα αποτελούνται από το βάλτο Τέιτσι. Σε αυτή την υγρή περιοχή, έχουν σχηματιστεί συνολικά 18 μικρές λίμνες.
Το δάσος καταλαμβάνει περίπου 9.210 στρέμματα εντός του φυσικού καταφυγίου. Το καταφύγιο Τέιτσι αποτελεί ένα από τα μεγαλύτερα οικοσυστήματα του είδους του στη Βαλτική ενώ ο ίδιος ο βάλτος είναι ένας από τους μεγαλύτερους στα βαλτικά κράτη. Σύμφωνα με πληροφορίες του δήμου Μαντόνα είναι ο μεγαλύτερος.

Γεωγραφία

Η περιοχή χαρακτηρίζεται από ασυνήθιστα υψηλό βαθμό προστασίας, καθώς αποτελεί «αυστηρό φυσικό καταφύγιο» όπως ορίζεται από τις αρχές της Λεττονίας. Είναι ένα από τα τέσσερα τέτοιου είδους καταφύγια στη Λετονία (από συνολικά 683 φυσικές περιοχές ειδικής προστασίας). Πρόκειται για ορισμό που αφορά περιοχές με μικρή ή καθόλου ανθρώπινη δραστηριότητα και σπάνια ή τυπικά οικοσυστήματα. Από το 2004, αποτελεί μέρος του πανευρωπαϊκού δικτύου Natura 2000.
Όντας αυστηρό φυσικό καταφύγιο, η πρόσβαση στην περιοχή είναι ελεγχόμενη. Είναι χωρισμένο σε δύο μέρη, μια περιοχή ρυθμισμένης πρόσβασης και μια περιοχή περιορισμένης πρόσβασης. Στην τελευταία πραγματοποιούνται επισκέψεις μόνο για επιστημονικούς σκοπούς και απαιτείται άδεια από την αρμόδια αρχή. Η πρόσβαση στον ελεγχόμενο χώρο πρόσβασης είναι δυνατή για περιορισμένο χρονικό διάστημα του έτους (1η Ιουνίου έως 31 Οκτωβρίου), εφόσον οι επισκέπτες συνοδεύονται από οδηγό με τα κατάλληλα διαπιστευτήρια. Υπάρχει επίσης ένας πύργος παρατήρησης προσβάσιμος χωρίς οδηγό που βρίσκεται στο τμήμα του φυσικού καταφυγίου που υπάγεται στον δήμο Κρούστπιλς.

Χλωρίδα και πανίδα

Το καταφύγιο φιλοξενεί ορισμένα σπάνια ή απειλούμενα είδη, συμπεριλαμβανομένων 38 προστατευόμενων ειδών ανθοφόρων φυτών και φτερών και 24 προστατευόμενων ειδών βρύων. Είναι σημαντικός βιότοπος και για τα ζώα, συμπεριλαμβανομένων των ασπόνδυλων. Είναι μια διεθνώς σημαντική τοποθεσία τόσο για τα μεταναστευτικά όσο και για τα καθιστικά πουλιά. Δείγμα των περισσοτέρων από τα πουλιά που είναι γνωστό ότι κατοικούν στους λετονικούς υγρότοπους μπορεί να βρεθεί εδώ, μερικά σε μεγάλο αριθμό - για παράδειγμα, γερανοί και χήνες.
Σε ένα από τα νησιά του φυσικού αποθέματος, το Σίκσαλα, ζει μια μικρή ομάδα Παλαιών Πιστών. Είναι εθνοτικοί Ρώσοι οι οποίοι έφτασαν στη Σικσάλα τον 17ο αιώνα, απέφυγαν από θρησκευτικές διώξεις και διατηρούν ακόμα το χωριό τους.
Συγκρότημα εκτοξεύσεων 2

Ιστορικό

Βρίσκεται στο ανατολικό άκρο του Κέιπ Κανάβεραλ και ανήκει στο σύμπλεγμα συγκροτημάτων LC-1, LC-3 και LC-4 για την εκτόξευση των διηπειρωτικών βαλλιστικών βλημάτων Snark.
Χτίστηκε στις αρχές της δεκαετίας του 1950.
Πρώτη εκτόξευση έγινε με δοκιμαστικό πύραυλο Snark στις 18 Φεβρουαρίου 1954. Χρησιμοποιήθηκε μέχρι το 1960 και μεταβλήθηκε αργότερα σε αεροδρόμιο για ελικόπτερα για την εξυπηρέτηση του προγράμματος Mercury.
Τελευταία χρησιμοποιήθηκε τη δεκαετία του 1980 για αποστολές αεροστάτων ραντάρ.
SEAT Leon

Μετατροπές

Το SEAT Leon Mk1 αγαπήθηκε πολύ από τους οπαδούς των μετατροπών, λόγω των ιδιαίτερα σπορ χαρακτηριστικών που έδωσε σημασία η SEAT.
Περιοχή Λονγκίντο

Εκλογικές περιφέρειες

Για τις βουλευτικές εκλογές, η Επαρχία Λονγκίντο (Longido District) χωρίζεται σε εκλογικές περιφέρειες. Κατά τις εκλογές του 2010 η Περιοχή Λονγκίντο (Longido District) είχε μία εκλογική περιφέρεια, την Εκλογική Περιφέρεια Λονγκίντο.
Κρητικός Λαγωνικός

Ο Κρητικός Λαγωνικός είναι ελληνική φυλή κυνηγετικού σκύλου με ιδιαίτερη καταγωγή από την Κρήτη.

Αναγνώριση

Ο Κρητικός Λαγωνικός είναι καθαρόαιμη φυλή σκύλου, αναγνωρισμένη από τον Κυνολογικό Όμιλο Ελλάδος ().
Θεόδωρος Καρυστηνός

Ο Θεόδωρος Καρυστηνός ήταν Έλληνας λόγιος του 15ου αιώνα και αγωνιστής στην Άλωση της Κωνσταντινούπολης.
Πήρε μέρος στην σύνοδο της Φλορεντίας στο πλευρό του Ιωάννη Παλαιολόγου. Οι επιστολές του Λουκά Νωταρά όσες σώζονται δείχνουν ότι ο Θεόδωρος ήταν άνθρωπος από τους αξιόλογους λογίους.
Επί πολιορκίας του Βυζαντίου τάχθηκε να φρουρεί στα Καλυγάρια. Ως πολεμιστής ήταν άνδρας δραστήριος και επιτήδιος τοξότης.
Πέθανε μάλλον κατά την άλωση.
Τάσος Δώνης

Γιουβέντους

Το 2013 εντάχθηκε στις ακαδημίες της Γιουβέντους, προερχόμενος από αυτές του Παναθηναϊκού και την επόμενη χρονιά προωθήθηκε στην πρώτη ομάδα χωρίς να καταγράψει επίσημη συμμετοχή. Ακολούθησε την ίδια χρονιά ο δανεισμός του στη Σασουόλο, ενώ την επόμενη (2015-16) παραχωρήθηκε εκ νέου ως δανεικός, αυτή τη φορά στην ελβετική Λουγκάνο, όπου υπήρξε συμπαίκτης με τον μεγαλύτερο αδερφό του Χρήστο, καταγράφοντας 25 συμμετοχές πρωταθλήματος και 4 τέρματα. 
Την περίοδο 2016-17 αγωνίστηκε με τα χρώματα της γαλλικής Νις, επίσης ως δανεικός, στην οποία είχε 18 συνολικά συμμετοχές στο πρωτάθλημα και 5 τέρματα.

Στουτγκάρδη

Το καλοκαίρι του 2017 η Στουτγκάρδη προχώρησε, έναντι 4,2 εκατομμυρίων ευρώ, στην απόκτηση των δικαιωμάτων του, υπογράφοντας τετραετές συμβόλαιο συνεργασίας.

Διεθνής καριέρα

Υπήρξε μέλος των μικρότερων εθνικών ομάδων και συγκεκριμένα της Νέων (Κ-19) την περίοδο 2013-2015 (13 συμμετοχές/2 τέρματα), καθώς και της Ελπίδων (Κ-21) (από το 2016).
Στην Ανδρών κλήθηκε πρώτη φορά τον Ιούνιο του 2017, στην εκτός έδρας αναμέτρηση εναντίον της Βοσνίας και Ερζεγοβίνης για τα προκριματικά του Μουντιάλ 2018, όπου έκανε το ντεμπούτο του, αντικαθιστώντας στο δεύτερο ημίχρονο τον Τάσο Μπακασέτα.

Προσωπική ζωή

Είναι γιος του πρώην Έλληνα διεθνούς ποδοσφαιριστή και νυν προπονητή, Γιώργου Δώνη και μικρότερος αδερφός του επίσης ποδοσφαιριστή Χρήστου Δώνη.
Πολύγωνο

Ορισμοί

Το γεωμετρικό σχήμα που αποτελείται από ένα πολύγωνο και τα εσωτερικά του σημεία λέγεται πολυγωνικό χωρίο. Ένα πολύγωνο θα λέγεται κυρτό αν το πολυγωνικό χωρίο του είναι κυρτό σύνολο και μη κυρτό ή κοίλο στην αντίθετη περίπτωση.
Εσωτερική γωνία ενός πολυγώνου λέμε κάθε κυρτή γωνία που ορίζεται από δύο διαδοχικές πλευρές του πολυγώνου. Εξωτερική γωνία θα λέμε κάθε εφεξής και παραπληρωματική μίας εσωτερικής του γωνίας.
Ένα ευθύγραμμο τμήμα που ενώνει δύο μη διαδοχικές κορυφές πολυγώνου ονομάζεται διαγώνιος του πολυγώνου.
Κόλπος των Χανίων

Ο Κόλπος των Χανίων είναι όρμος του Κρητικού Πελάγους στη βορειοδυτική Κρήτη. Στο κόλπο των Χανίων βρίσκεται και η Χερσόνησος του Ακρωτηρίου.

Αρχαία ιστορία

Στην προϊστορία, η ισχυρή πόλη της Κυδωνίας κατείχε τον κόλπο των Χανίων. Η περιοχή γύρω από τον κόλπο ήταν κέντρο πολιτισμού και τέχνης. Γύρω στο 74 π.Χ., η πόλη-κράτος της αρχαίας Κυδωνίας απέκρουσε μία επίθεση από τη Ρώμη σε μια ναυμαχία στον Κόλπο των Χανίων.
Παγκόσμιο πρωτάθλημα χόκεϊ Θριάμβου κάτω των 17

Το Παγκόσμιο πρωτάθλημα χόκεϊ Θριάμβου κάτω των 17  (World Under-17 Hockey Challenge) είναι διεθνής διοργάνωση του χόκεϊ επί πάγου, η οποία διεξάγεται κάθε χρόνο στον Καναδά. Οι αγώνες δεν διεξάγονται τα έτη που γίνονται οι Χειμερινοί Αγώνες του Καναδά. Κατά συνέπεια, το πρωτάθλημα διεξάγεται επί τρία συνεχή χρόνια και δεν διεξάγεται την επόμενη χρονιά. Τελεί υπό την αιγίδα της Hockey Canada και αποτελεί την πρώτη σημαντική διοργάνωση για παίκτες ηλικίας κάτω των 17 ετών.
Σήμερα θεωρείται ανεπίσημα παγκόσμιο πρωτάθλημα, καθώς δεν υπάρχει επίσημο πρωτάθλημα της IIHF για παίκτες ηλικίας κάτω των 17 ετών.
Άγγελος Μπουρόπουλος

Βιογραφικά στοιχεία

Γεννήθηκε στο Ναύπλιο το 1880 και σπούδασε νομικά στο Πανεπιστήμιο των Αθηνών, του οποίου υπήρξε και διδάκτωρ της νομικής σχολής. Το 1911, έπειτα από διαγωνισμό, διορίστηκε αντεισαγγελέας Πρωτοδικών και το 1939 προήχθη σε εισαγγελέα του Αρείου Πάγου.
Υπηρέτησε ως εισαγγελέας του Αρείου Πάγου, δύο φορές, το 1939-1945 και ξανά το 1946-1950, οπότε και αποχώρησε λόγω του ορίου ηλικίας.
Στην υπηρεσιακή κυβέρνηση Θεοτόκη διορίστηκε υπουργός Δικαιοσύνης. 
Πέθανε στις 7 Ιουλίου 1965 και κηδεύτηκε την επομένη από τον ιερό ναό Αγίου Γεωργίου Καρύτση. Από το γάμο του απέκτησε έναν γιο.
Παναγιώτης Μανέτας

Βιογραφία

Γεννήθηκε στην Τρίπολη και ήταν γιος του πολιτικού Κωνσταντίνου Μανέτα. Σπούδασε νομικά, ιδιώτευσε ως δικηγόρος και ασχολήθηκε με την πολιτική εκλεγόμενος βουλευτής Μαντινείας και Αρκαδίας. Ανήκε στο κόμμα του Χαρίλαου Τρικούπη και του Γεωργίου Θεοτόκη. Στην κυβέρνηση Χαριλάου Τρικούπη διετέλεσε υπουργός Εκκλησιαστικών και Δημοσίας Εκπαιδεύσεως την περίοδο 1886 - 1889, ενώ το 1880 διετέλεσε νομάρχης Αττικής.
Απεβίωσε από πνευμονία στην Κόρινθο σε ηλικία 71 ετών, και κηδεύτηκε στις 21 Ιανουαρίου 1908. Ήταν παντρεμένος με τη Ζωίτσα Κολοκοτρώνη, κόρη του Γενναίου Κολοκοτρώνη, και είχε αποκτήσει τέσσερα παιδιά: τον Ιωάννη, πολιτικό και υπουργό, τον Κωνσταντίνο, στρατιωτικό & υπουργό, τον Θεόδωρο, στρατιωτικό & υπουργό, και τη Φωτεινή.
Υπηρεσιακή κυβέρνηση Ιωάννη Παρασκευόπουλου 1963

Η Υπηρεσιακή κυβέρνηση Ιωάννη Παρασκευόπουλου 1963 (30 Δεκεμβρίου 1963 – 18 Φεβρουαρίου 1964) ανέλαβε την διοίκηση της χώρας όταν η Κυβέρνηση Γεωργίου Παπανδρέου 1963 υπέβαλε την παραίτησή της.
Ο Γεώργιος Παπανδρέου και το κόμμα του η Ένωσις Κέντρου είχε κερδίσει τις εκλογές της 3ης Νοεμβρίου του 1963 με ποσοστό 42,04%. Έχοντας 138 έδρες, σχημάτισε κυβέρνηση μειοψηφίας, την Κυβέρνηση Γεωργίου Παπανδρέου 1963, με την στήριξη της Ε.Δ.Α., που είχε 28 έδρες. Ωστόσο, ο Παπανδρέου επιθυμούσε αυτοδύναμη πλειοψηφία και έτσι υπέβαλε την παραίτηση της κυβέρνησης αμέσως μετά την εξασφάλιση ψήφου εμπιστοσύνης. Την κυβέρνηση Παπανδρέου διαδέχθηκε η υπηρεσιακή κυβέρνηση υπό τον Ιωάννη Παρασκευόπουλο, σκοπός της οποίος ήταν η διεξαγωγή νέων βουλευτικών εκλογών.
Στσουτσίνσκ

Ιστορία

Το Στσουτσίνσκ ιδρύθηκε από τους Κοζάκους και ονομαζόταν Στσούτσγιε (посёлок Щучье) το 1850.